מיגל הראן

מיגל הראן (בספרדית: Miguel Herrán; נולד ב-25 באפריל 1996) הוא שחקן ספרדי. הוא ידוע בעיקר בזכות גילום דמויותיהם של ריו בסדרת הטלוויזיה "בית הנייר" ושל כריסטיאן ורלה בסדרה "אליטה".

 ביוגרפיה 
הראן נולד במאלגה שבספרד ועבר בילדותו למדריד עם אמו, שם התגוררו בשכונת צ'אמרי.

 קריירה 
מפגש מקרי עם השחקן והבמאי דניאל גוזמן ברחובות מלאגה הביא את הראן לאודישן חשוב, שבזכותו גילם את ריו בסרט "A cambio de nada", ובעקבותו זכה בפרס גויה בשנת 2016.

בשנת 2017 גילם בסרט המתח הספרדי "השומר הבלתי נראה" את דמותו של מיגל אנחל. באותה שנה לוהק הראן לתפקיד ריו בסדרת הטלוויזיה הספרדית "בית הנייר", שלאחר מכן הועלתה לשירות הסטרימינג של נטפליקס.

בשנת 2018 כיכב ככריסטיאן ורלה בסדרת המתח "אליטה" בשירות נטפליקס.

בשנת 2020 גילם את דמותו של אנחל בסרט "מרקיע שחקים", שזמין לצפייה בנטפליקס מ-2 באפריל 2021.

בשנת 2022 כיכב בדרמה ההיסטורית "הבריחה מכלא 77", בדמותו של מנואל, בחור צעיר אשר נכנס לכלא על לא עוול בכפו, ולאחר שהוא מתרגל לחוקי הכלא, הוא מצטרף יחד עם חברו לתא, פינו, לאגודת האסירים שתנסה להילחם ולשמור על זכויותיהם של האסירים. הראן היה מועמד על תפקידו בסרט לפרס גויה לשחקן הטוב ביותר.  

בשנת 2024 כיכב הראן במותחן ההישרדות "Valle de sombras" בתפקיד הראשי של קיקה, שניצל לאחר שהותקף הוא וחבריו על ידי שודדים במהלך חופשה בהימלאיה. באותה שנה כיכב במיני-סדרה "בנק במצור" (אנ') מבית נטפליקס, על שוד הבנק המרכזי בברצלונה (אנ') במאי 1981, שלושה חודשים לאחר ניסיון ההפיכה הצבאית בספרד.   

 פילמוגרפיה 

 קולנוע 
+שנהסרטתפקידהערות2015A cambio de nadaדאריו20161898: Los últimos de Filipinasקרבחאל2017השומר הבלתי נראהמיגל אנחל2018Alegría tristezaבורחהTiempo despuésריי2020מרקיע שחקיםאנחל2022הבריחה מכלא 77 (אנ') מנואלCanallas ברוחו הצעיר2024Valle de sombrasקיקה 2025La treguaסגן סלגאדו

 טלוויזיה 
+שנהסדרהתפקידהערות2017–2021בית הנייראניבל קורטז / ריותפקיד ראשי (5 עונות); 41 פרקים2018–2019אליטהכריסטיאן ורלה9 פרקים2023פאראד (אנ') אוסקרתפקיד ראשי; 8 פרקים2024בנק במצור (אנ') חוזה חואן מרטינז גומז "הבלונדיני"5 פרקים

 קישורים חיצוניים 

קטגוריה:שחקני קולנוע וטלוויזיה ספרדים
קטגוריה:ספרדים שנולדו ב-1996